 Wasiirka cusub ee arimaha gudada Yaasiin Faratoon oo shalay ka hadlayey munaasibad soo dhawayn ah oo loogu qabtay Magaalada Hargeysa ayaa waxa uu sheegay inuu dareemayo culayska ay leedahay masuuliyada la saaray waxaanu yidhi Waxaan munaasibadan u turjumanayaa filashada layga sugayaa inta ay leeg tahay, waxaana layga filayaa wax weyn taas oo aad ii baqdin galinaysa, markaa intiina soo qayb gashay munaasibadan ee madaxda xisbiyada, madax dhaqameedka, xukuumada, xildhibaano iyo heer kasta oo bulshadeena ah aad ayaan idinku mahad celinayaa, waxaanan idin leeyahay noo soo duceeya. 